અધિકારીઓએ કહ્યું કે, ‘આ એજ તળાવ છે જ્યાં નાનપણમાં પીએમ મોદીએ મગરના બચ્ચાને પકડ્યું હતું. ગત વર્ષે ઓક્ટોબરમાં વડનગરની મુલાકાત દરમિયાન લોકોની માગણીને ધ્યાને લઈને આ તળાવના વિકાસ માટે વચન આપ્યું હતું. સમગ્ર પ્રોજેક્ટ 2019 સુધીમાં પૂર્ણ થઈ જશે.’ ઉલ્લેખનીય છે કે મોદીના ગામ તરીકે પ્રખ્યાત બન્યા પહેલા વડનગરની ઓળખ હેરિટેજ ગામ તરીકેની હતી. અહીએ આવેલ હાટકેશ્વર મંદિર, કિર્તિ તોરણ અને મહાન સંગીતકાર બહેનો તાના-રિરિ તેમજ અહીં મળી આવેલ 2200 વર્ષ જૂની બૌદ્ધ ગુફાઓના કારણે આ વડનગરને પૌરાણિક ગામ કહેવાય છે.